Քորէական թերակղզիին բաժանումը ժառանգ մնացած էր Բ. Աշխարհամարտէն: Այդ աշխարհամասը կը գտնուէր Ճաբոնի կայսերական իշխանութեան ներքեւ, եւ Բ. Աշխարհամարտի աւարտին, այնպէս ինչպէս Եւրոպան բաժնուած էր Ամերիկայի եւ Սովետական Միութեան ազդեցութեան ներքեւ, նոյն պատկերը կը կրկնուէր նաեւ հարաւ-արեւելեան Ասիոյ մէջ: Սակայն, մինչ Եւրոպայի մէջ նացի Գերմանիոյ պարտութեամբ վերջ կը գտնէին ռազմական գործողութիւնները, Ասիոյ մէջ շարունակուեցան անոնք ազդեցութեան գօտիներու բախումներով եւ հետզհետէ զգեցան գաղափարական հակամարտութեան բնոյթ, մանաւանդ երբ ծայր առաւ Պաղ պատերազմը: